امور صارفین، خوراک اور عوامی تقسیم کی وزارت
صارفین امور، خوراک اورسرکاری نظام تقسیم کی وزارت کے تحت صارفین امور محکمے کا 2021 کاسال کے اختتام کا جائزہ
باغبانی سے متعلق اشیاء مثلاًپیاز ، آلو اور دال کی بڑھتی قیمت کو روکنے کے لئے حصول اورتقسیم کے لئے فاضل ذخیرہ پیداکیاگیا
منڈی میں ضروری دخل اندازی کے مقصد سے 2.08ایل ایم ٹی کے بقدر فاضل پیا ز کا ذخیرہ کیاگیا
25نومبر 2021 تک نافذ العمل معیارات کی مجموعی تعداد 21466ہے
2021کے دوران ، بی آئی ایس نے 1028معیارات  وضع کئے اور 3484معیارات پرنظرثانی کی
یکم جنوری 2021 سے 25نومبر ، 2021 تک مخصوص علامت لگانے کے رجسٹریشن کی تعداد 34487سے 125558 تک بڑھ گئی
بی آئی ایس کی طرف سے منظورشدہ پرکھ اورمخصوص علامت لگانے کے مراکز 943سے 976تک بڑھ گئے
یکم جنوری ، 2021 سے 25نومبر 2021 تک 5.95 کروڑسونے اورچاندی کے زیورات /نوادرات سے متعلق اشیاء پرمخصوص علامت لگائی گئی
ناپ تول سے متعلق قانون کے تحت تقریبا 82کمپنیوں کو ماخوذکیاگیا اور تقریبا 44.55لاکھ روپے کی رقم وصول کی گئی
وزارت صارفین امور، خوراک اورسرکاری نظام تقسیم کے محکمہ ٔ صارفین امورنے قیمت کی مانیٹرنگ اورقیمت کے استحکام سے لے کر صارفین حفاظت ایکٹ کے مخالفین کے خلاف سخت شکنجہ کسنے تک پورے سال صارفین کو حفاظت اورراحت بہم پہنچانے کے لئے مسلسل کو ششیں کی ہیں۔
محکمے کے کچھ کلیدی اقدامات اورحصولیابیاں یہ ہیں :
قیمت مانیٹرکرنے والی سیل ، بائیس ضروری اشیاء کے تھوک اورپرچون قیمتوں کی ملک میں پھیلے 179منڈیوں سے جمع شدہ معلومات کی بنیاد پر مانیٹرنگ کرتی ہے ۔ وہ اشیاء ضروریہ یہ ہیں :
چاول ، گیہوں ، آٹا، چنادال ، تورئ دال ، سرسوں کا تیل ، مونگ دال ، مسوردال ، شکر ، گڑھ ، مونگ پھلی کا تیل ، سرسوں کا تیل ، ونسپتی ، سورج مکھی کا تیل ، سویاکا تیل ، پام تیل ، چائے ، دودھی ، آلو ، پیاز ، ٹماٹراور نمک ۔ یہ قیمتیں موبائل ایپ کے ذریعہ جمع کی جاتی ہیں ۔ اس سال کے دوران مندرجہ ذیل حصولیابیاں ہیں ۔
- 57قیمت کی اطلاع دینے والے نئے مراکز کا اضافہ ہوا۔ اس طرح قیمت کی اطلاع دینے والے مراکز کی تعداد یکم جنوری ، 2021 122سے آج کی تاریخ 179 ہوگئی ۔
- 19اگست ، 2021 کو قیمت کی مانیٹرنگ کرنے والے سیل کے استحکام کے لئے آپریشنل رہنماخطوط جاری کئے گئے ۔
- اس سال کے دوران قیمت کی مانیٹرنگ کے طریقہ کارکو مستحکم کرنے کے لئے ریاستوں /مرکز کے زیرانتظام علاقوں کو 14701908روپے جاری کئے گئے ۔
- یکم جنوری ، 2021 سے رپورٹنگ کے لئے موبائل ایپ نے کام کرناشروع کردیا۔ اس اس موبائل ایپ کے ذریعہ تمام قیمت جمع کرنے والے مراکز روزانہ قیمت کی رپورٹنگ کی طرف مشتعل ہوگئے ۔
- فعال تجزیہ اورپھرمطلوبہ پالیسی سطح کے اقدامات کے لئے قیمت کی پیش گوئی کرنے والا ماڈل ڈیولپمنٹ کیاگیاہے ۔
قیمت کو استعمال بخشنے والے فنڈ  کے میدان میں اسی طرح کوششیں کی گئیں ۔
کچھ باغبانی سے متعلقہ اشیاء خاص طورسے پیاز ، آلواوردال کی قیمتیں بڑی غیرمستحکم ہوتی ہیں ۔ فصل کاٹنے کے وقت اورفوراً اس کے بعد بالعموم تھوک اورپرچون کی قیمتوں میں بڑی گراوٹ دیکھی جاتی ہے ۔ جمع شدہ ذخائر کی کمی کے ساتھ قیمتوں میں اضافے کا رجحان ہوتاہے ۔ یہ رجحان پیاز ،آلو اوردالوں کے معاملے میں زیادہ واضح ہوتاہے۔ قیمت کا غیرمستحکم ہونا صارفین کو بڑے پیمانے پر متاثر کرتاہے ۔ ا ن اشیاء کی قیمتوں میں غیرمعمولی اضافہ خوراک کھپت بجٹ کو بڑھاکر صارفین کو متاثر کرتاہے۔ قیمتوں کی وسیع پیمانے پرکمی بیشی قیاس آرائیوں کا سبب بنتی ہے اور پرچون بازارمیں قیمتوں کو مزید متاثر کرتی ہے ۔ صارفین کی مشکلات کو کم کرنے کے لئے ‘‘قیمت استحکام فنڈ ’’ اورتقسیم کے لئے فاضل ذخیرہ کیاجاتاہے ۔
21-2020کے دوران قیمت استحکام فنڈ  میں مندرجہ ذیل باتیں حاصل کی گئیں :
- 12.83 ایل ایم ٹی کی دالیں ڈی اے سی ایف ڈبلیو کی پی ایس ایس سے پی ایس ایف ، ڈی اوسی اے کو منتقل کی گئیں ہیں ۔
- 4.94ایل ایم ٹی کی دالیں پی ایس ایف بفرسے ڈسپو زڈ کی گئی ہیں
- 2.08 ایل ایم ٹی کی پیاز بفربازارمداخلت کے لئے بائی گئی ہیں ۔ قیمتوں کو ٹھنڈا کرنے ک لئے بفر ذخیرہ سے پیاز بامقصد علاقوں کو پیاز 21روپے کلوکے حساب سے پیش کی گئی ہے تاکہ اسے متعلقہ ریاستوں میں صارفین کو تقسیم کیاجاسکے۔
پی ایم جی کے اے وائی اوراے این جی کے تحت دالوں کی تقسیم کے لئے ریاستوں کے مابین منتقلی اورمناسب قیمت کے لئے بازادائیگی کے طورپر ریاستوں /مرکز کے زیرانتظام علاقوں کو فنڈجاری کئے گئے ہیں ۔ اس مقصد کے لئے 35.59کروڑروپے ریاستوں /مرکز کے زیاانتظام علاقوں کو جاری کئے گئے ہیں ۔
صارفین کے حقوق کی حفاظت کے لئے محکمہ اور صارفین میں بیداری پیداکرنے کے لئے محکمہ نے انتھک کام کئے ہیں ؛
- صارفین کے امور کا محکمہ  بڑے پیمانے پرعوام اورصارفین کے فائدے کے لئے پالیسیاں نافذ کرتاہے اورصارفین کے درمیان بیداری پیداکرتاہے اور ان کے حقوق کی حفاظت کو مستحکم کرتاہے ۔ ‘‘جاگو گراہک جاگو’’ کی مہم چلارکھی ہے ، صارفین حفاظت ایکٹ -2019 سے متعلق معلومات کو محکمہ کے سوشل میڈیا ہینڈل پراپلوڈ کیاجاتاہے ، ہینڈل یہ ہے :
https://jagograhakjago.gov.in/ConsumerAwareness/video/index.html.
محکمہ کا ایک سرخیل ادارہ ہندوستانی معیارات کا بیورو  ہے ۔
ہندوستانی معیارات کا بیورو ، ہندوستانی معیارات بیوروایکٹ 1986کے تحت ایک قانونی تنظیم کے طورپرقائم کیاگیاتھا جس نے ہندوستانی معیارات ادارہ  جو 1947میں وجود میں آیاتھا کے اثاثے اورذمہ داریوں کو اپنے سرلیاتھا۔ اس بیورو کی ہیڈ آفس نئی دہلی میں ہے۔ اس کے پاس پانچ علاقائی دفاتر ، 41برانچ دفاتر، 08لیباریٹری اور 01ٹریننگ انسٹی ٹیوٹ کا ایک نیٹ ورک ہے ۔
بی آئی ایس کا مینڈیٹ ایسے معیارات بناناہے جو اشیااورخدمات کی کوائلٹی کو فروغ دیں ۔ یہ بیورو صنعتوں اورخدمات کے شعبے کو تکنیکی مدد فراہم کرتاہے اورکوائلٹی اورتحفظ کو یقینی بنانے کے لئے اشیاء اورخدمات کی سرٹیفیکیٹ بہم پہنچاتاہے ۔ طریقہ کاریہ ہوتاہے کہ معیارات کو اپڈیٹ اورابھرتے ہوئے ایریامیں نئی معیارات ڈیولپ کرتاہے ۔بی آئی ایس کی اہم سرگرمیوں میں کارکردگی مندرجہ ذیل باتوں سے ظاہرہوتی ہے ۔
معیارات بنانا
2021 کے دوران 1028معیارات  بنائے گئے اور3484معیارات پرنظرثانی کی گئی ۔ 25نومبر ، 2021تک نافذالعمل معیارات کی کل تعداد 21466ہے ۔
2۔تصدیقی تجزیہ
- مصنوعات کی سندکاری: بی آئی ایس، بیورو آف انڈین اسٹینڈرس ایکٹ، 2016 اور اس کے تحت بنائے گئے ضابطوں اور بی آئی ایس  ریگولیشن،2018 کے تحت مصنوعات کو سند فراہم کرنے کی اسکیم چلاتا ہے۔ مرکزی حکومت کے ذریعے مختلف اُمور پر لازمی بنائے گئے 381مصنوعات کے پیمانوں کے علاوہ یہ اسکیم رضاکارانہ ہے۔ یکم جنوری 2021 سے اب تک 4356 نئے لائسنس جاری کیے گئے جن میں 77 مصنوعات شامل ہیں، جنہیں پہلی بار اسکیم کے تحت لایا گیا ہے۔ بی آئی ایس سندکاری مارکس اسکیم کے تحت کُل 1101 ہندوستانی پیمانوں کا احاطہ کیا گیا ہے۔ موجودہ تاریخ تک گھریلو صنعت کاروں کے پاس موجود کُل لائسنسوں کی تعداد 39950 ہے۔
- غیرملکی صنعت کاروں کی سند کاری کی اسکیم : 56 ممالک کے 138 مختلف پیمانوں کے مقابلے آپریٹیو لائسنس کی کُل تعداد 1010 ہے۔ یکم مارچ 2021 سے اب تک کُل 39 لائسنس جاری کیے گئے ہیں۔
- لازمی رجسٹریشن اسکیم : ہندوستانی اور غیرملکی صنعتکاروں سے حاصل 4000 سے زیادہ لائسنس اور شامل کرنےکیلئے 7500 درخواستوں کو یکم مارچ 2021 سے اب تک سی آر ایس کے تحت منظوری دے دی گئی ہے۔ آرتھوفاسفورک ایسیڈ کیلئے پہلا لائسنس نومبر2021 میں منظور کیا گیا تھا۔
3۔ ہال مارکنگ
- یکم جنوری 2021 سے 25 نومبر 2021 کی مدت کے دوران ہال مارکنگ رجسٹریشن کی تعداد 34487 سے بڑھ کر 125558 ہوگئی ہے جبکہ بی آئی ایس سے منظور شدہ تجزیاتی اور ہال مارکنگ کے مراکز کی تعداد 943 سے بڑھ کر 976 ہوگئی ہے۔ اسی مدت کے دوران 5.95 کروڑ سونے اور چاندی کے جواہرات کی ہال مارکنگ کی گئی ہے۔
- سونے کے جواہات کی لازمی ہال مارکنگ کیلئے کوالٹی کنٹرول آرڈر 23 جون 2021 کو حکومت ہند کے ذریعے جاری کیا گیا ہے جس کے تحت ملک کے 256 ضلعوں میں جہاں کم از کم ایک تجزیاتی اور ہال مارکنگ مرکز دستیاب ہے، ہال مارکنگ کو لازمی بنایا گیا ہے۔
- لازمی ہال مارکنگ آرڈر کے نفاذ کے مدنظر اے ایچ سی میں تجزیاتی اور ہال مارکنگ کی سرگرمیوں کو خودکار طریقے سے چلانے کیلئے ایک نئے آن لائن سسٹم کو 6 ہندسہ کے ایچ یو آئی ڈی  سے لیس نئی ہال مارکنگ کے ساتھ فعال بنایا گیاہے۔ ہال مارکنگ کیلئے ایچ یو آئی ڈی پر مبنی نظام کی شروعات کے بعد سے 25 نومبر 2021 تک سونے کے جواہرات کے 4.11 کروڑ سامانوں کی ہال مارکنگ کی گئی ہے۔
4۔مینجمنٹ سسٹم کی سندکاری
- بی ا ٓئی ایس، آئی ایس او /آئی ای سیISO/IEC 17021-1:2015 ISO/IEC 17021 تصدیقی تجزیہ- مینجمنٹ سسٹم کی آڈٹنگ اور سندکاری فراہم کرنے والے اداروں کی ضروریات کے مطابق 19 مینجمنٹ سسٹم سندکاری اسکیمیں چلاتا ہے ۔
- کوالٹی مینجمنٹ سسٹم سندکاری اسکیم، ماحولیاتی مینجمنٹ سسٹم سندکاری اسکیم اور غذائی تحفظ کے مینجمنٹ سسٹم کی سندکاری اسکیم کے لئے سندکاری اداروں کی منظوری کے بورڈ  کے ذریعے ISO/IEC 17021 پیمانے سے الگ منظوری دی گئی ہے۔
- بی آئی ایس نے بالترتیب آئی ایس / آئی ایس او 45001 اور آئی ایس / آئی ایس او 50001 کے مطابق پیشہ ورانہ صحت اور سیفٹی مینجمنٹ سسٹم  اور انرجی مینجمنٹ سسٹم کے لئے اپنی تصدیقی اسکیموں کی منظوری کے لئے این بی سی بی میں بھی درخواست دی ہے۔
5۔ لیباریٹری
- بی آئی ایس کی آٹھ تجربہ گاہوں میں کیمیکل، مائیکروبایولوجیکل، الیکٹریکل اور میکنیکل ضروریات کے شعبے میں مصنوعات کی جانچ کیلئے سہولیات موجود ہیں۔ مصنوعات کی جانچ کے علاوہ بی آئی ایس نے چنئی، صاحب آباد اور کولکاتا میں سونے کی جانچ کی تجربہ گاہ بنائی ہے۔ چنئی میں سونے کی جانچ کی تجربہ گاہ ایک ریفرل لیباریٹری ہے اور چاندی کے زیورات کی بھی جانچ کرتی ہے۔
- ممبئی، کولکاتا، چنئی، موہالی اور صاحب آبادی کی تجربہ گاہوں کو آئی ایس او / آئی ای سی 17025 کے مطابق ٹیسٹنگ اور کیلیبریشن لیباریٹریز کی قومی منظوری کے بورڈ  کے طور پر منظوری دی گئی ہے۔
- بی آئی ایس باہری تجربہ گاہوں کی منظوری کیلئے آئی ایس او / آئی ای سی 17025 پر مبنی لیباریٹری کی منظوری کی اسکیم  بھی چلاتی ہے۔ فی الوقت 274 بی آئی ایس کی منظوری والی تجربہ گاہیں ہیں۔
- فٹ ویئر کی مصنوعات کیلئے جانچ کی سہولیات مرکزی لیب میں قائم کی گئی ہیں اور دسمبر 2021 تک مشرقی علاقائی لیب  ، کولکاتا کی مدت کار مکمل ہونے کی امید ہے۔ بی آئی ایس سینٹرل لیباریٹری میں انرجی میٹر کیلئے جانچ کی سہولت قائم کی جاچکی ہے۔
- نئی پہل:
- لیباریٹری انفارمیشن مینجمنٹ سافٹ ویئر  کا فروغ
- بی آئی ایس تجربہ گاہوں کے ذریعے اسکولوں، کالجوں اور صنعتوں کے ساتھ باہمی گفت وشنید کے اجلاس منعقد کیے گئے۔
- ضلع انتظامیہ کے ساتھ شیئر کئے گئے 226 آئی ایس ایس اور مرکزی حکومت کے محکموں کے ساتھ شیئر کیے گئے 692 آئی ایس ایس کے درمیان فرق کو دور کرنے کیلئے تجزیہ شروع کیا گیا۔
6۔ انفارمیشن ٹیکنالوجی کی خدمات:
- معیارات کے پورٹل کو ‘‘اپنے معیارات کو جانیں’’ جیسی نئی سہولیات کو جوڑنے کیلئے بہتر کیا گیا تھا جو تمام معیارات سے متعلق ڈیٹا اور دستاویزوں تک پہنچنے کیلئے واحد حل فراہم کرتا ہے۔ اسٹینڈرڈ پورٹل میں جوڑی گئی ایک دوسری خصوصیت ‘‘ہفتہ واری بولٹن’’ معیاروں کی تشکیل وغیرہ میں چل رہی سرگرمیوں کے بارے میں معلومات فراہم کرنا بھی شامل ہے۔
- بی آئی ایس ویب سائٹ  کو 10 اگست2021  کو ایس ٹی کیو سی کے ذریعے حکومت ہندکی ویب سائٹوں  2.0 کے لئے رہنما ہدایات کے موافق بنایا گیا ہے۔ اس کے علاوہ متعلقین کے ساتھ زیادہ تال میل بنائے رکھنے کیلئے بی آئی ایس کے تمام برانچ آفس اور تجربہ گاہوں کے لئے الگ الگ ویب پیج تیار کیے گئے ہیں۔ 
- بی آئی ایس کے ذریعے شروع کی گئی تمام تدریسی فلموں تک رسائی فراہم کرنے کیلئے نیا ‘بی آئی ایس ٹاک’ پورٹل تیار کیا گیا ہے۔
- بی آئی ایس کیئر موبائل ایپ کا ایک نیا ورژن متعلقین کو لازمی رجسٹریشن اسکیم  کے تحت آئی ایس آئی نشان، رجسٹرڈ زیورات اور نشان زد بجلی کے آلات کی صداقت کی توثیق کرنے کی سہولت فراہم کرتا ہے۔ یہ ایپ استعمال کرنے والوں کو شکایت درج کرنے میں بھی سہولت فراہم کرتا ہے۔
- تصدیقی تجزیہ پورٹل گھریلو صنعت کاروں کو اپنی مصنوعات پر معیاری نشان  کے استعمال کیلئے لائسنس دینے، ایسے لائسنسوں کی تجدید کی فیس کی ادائیگی کےساتھ توسیعی دائرے میں شامل کرنے اور آسان بنائے گئے آن لائن ذرائع کے توسط سے ادائیگی کرنے کیلئے درخواست دینے کی سہولت عطا کرتا ہے۔ بی آئی ایس ان درخواستوں کو پروسیس کرسکتا اور ان کے فیصلے کو آن لائن دستیاب کراسکتا ہے اور ہمارے متعلقین کے ذریعے درخواستوں کی ریئل ٹائم ٹریکنگ کی سہولت فراہم کرسکتا ہے۔
- لیباریٹری انفارمیشن مینجمنٹ سسٹم  اور موبائل ایپ پر مبنی نگرانی ماڈیول کو تیار کیا گیا ہے۔
- مختلف متعلقین کی اُبھرتی ہوئی تربیتی ضروریات کو پورا کرنے کیلئے بی آئی ایس کے ذریعے ایک ٹریننگ پورٹل تیار کیا گیا ہے۔ ریئل ٹائم میں بل بنانے کیلئے پورٹل کو جی ایس ٹی پورٹل کے ساتھ جوڑا گیا ہے۔
- انسانی وسائل، مالیات ، آڈٹنگ اور اسٹور کی سرگرمیوں کے انتظام کیلئے ایک پورٹل ہے۔
7۔ اُمور صارفین اور رابطہ عامہ
- اپریل سے نومبر 2021 کے دوران پورے ملک میں علاقائی دفاتر / برانچ آفسز کے ذریعے صارفین کیلئے 462 اسٹینڈرڈ پرموشن پروگرام منعقد کیے گئے۔
- اپریل سے نومبر2021 کے دوران جوہری / کاریگروں کیلئے بیداری پروگراموں سمیت صنعتی سرگرمیوں کے ساتھ 774 اسٹینڈرڈ پرموشن سرگرمیاں منعقد کی گئیں۔
- بی آئی ایس نے اپریل سے نومبر 2021 کے دوران کالجوں اور تکنیکی اداروں کے طلباء اور اساتذہ کیلئے 284 سرگرمیاں منعقد کیں۔
- اپریل سے نومبر 2021 کے دوران بی آئی ایس نے ابتدائی متعلقین کے طور پر حکومت کے ساتھ 354 اسٹینڈرڈ پرموشن سرگرمیاں منعقد کیں۔
- آٹھ ریاستوں میں معیارکاری پر ریاستی سطح کی کمیٹیاں تشکیل دیں تاکہ ملک میں ایک مضبوط کوالٹی ایکوسسٹم بنانے کے ذریعہ کے طور پر ہندوستانی معیارات کے استعمال کو فروغ دیاجاسکے اور ریاستوں / مرکز کے زیر انتظام علاقوں کے پیمانوں کی تعمیر اور استعمال میں سرگرم حصے داری کو یقینی بناکر صارفین کے حقوق کی حفاظت کی جاسکے۔
- 25 نومبر 2021 تک پورے ملک میں 85 اسٹینڈرڈ کلب بنائے گئے ہیں۔
- آزادی کے 75 سال پورے ہونے پر حکومت ہند کے ذریعے ‘آزادی کا امرت مہوتسو’ کے تحت 12 مارچ 2021 سے ایک نئی پہل شروع کی گئی تھی جو 15 اگست 2023 تک چلے گی۔
- ہندوستان کی آزادی کے 75 سالوں کی یادگار کے موقع پر سی سی پی اے نے کچھ سرگرمیاں شروع کی ہیں جو صارفین کی سہولیات کو یقینی بنانے کے لئے ہیں۔
قانونی میٹرولوجی:
- کاروبار میں آسانی کیلئے اٹھائے گئے قدم
- قانونی میٹرو لوجی  ضابطہ، 2011 میں جی ایس آر 149  مورخہ 3.3.2021 کے تحت ترمیم کی گئی ہے تاکہ درج ذیل کاانتظام کیا جاسکے:
- ایسے وزن یاپیمائش کو صنعتوں کے ذریعے اپنے خود کے استعمال کیلئے اپنائے جاتے ہیں اور جو صارفین کو دی گئی مقدار کو متاثر نہیں کرتے ہیں یا کسی لین دین یا تحفظ کیلئے استعمال نہیں کیے جاتے ہیں ان کی دوبارہ توثیق کی ضرورت نہیں ہوگی۔
- پورے ملک میں ایک جیسا طریقہ اپنانے کیلئے اور صنعتوں کے مفاد میں ایک ہی وزن اور پیمائش کی دوہری مہر سے بچنے کیلئے پہلی بار ایک ریاست سے دوسری ریاست میں بھیجے گئے وزن اور پیمائش کی تصدیق اور مہرلگانے کا طریقہ تیار کیا گیا ہے۔
- حکومت ہند کے محکمہ اُمور صارفین نے جی ایس آر نمبر 779 مورخہ 2.11.2021 کے ذریعے صارفین کے حقوق کے تحفظ کو یقینی بنانے، کاروبار کرنے میں آسانی پیداکرنے اور ضابطوں کی تعمیل کے بوجھ کو کم کرنے کیلئے قانونی میٹرولوجی  ضابطہ، 2011 میں ترمیم کی ہے۔
- مختلف قسم کی اشیاء کیلئے معیاری پیکنگ کے سائز کی ضرورت کو ہٹا دیا گیا ہے۔ اس سے صنعتوں کیلئے ضابطوں کی تعمیل کا بوجھ کم ہوگا۔
- درآمداتی اشیاء کیلئے پہلے سے پیک کیے گئے سامان پر بنانے کی تاریخ درج کرنے کو لازمی کردیا گیا ہے۔
- پہلے سے پیک سامانوں پر ایم آر پی کے اعلان کو آسان بنایا گیا ہے۔
- تعداد میں مقدار کوظاہر کرنے کے طریقے کو آسان بناکر تعداد میں فروخت کی گئی مقدار کے اعلان کو آسان بنادیا گیا ہے۔
- ای کامرس پلیٹ فارم پر قانونی میٹرو لوجی کا نفاذ
- پچھلے ایک سال کے دوران قانونی میٹرولوجی ایکٹ 2009 اور قانونی میٹرولوجی  ضابطے، 2011 کی خلاف ورزی کیلئے ای کامرس صنعتوں اور ای بازار کو کئی نوٹس جاری کیے گئے ہیں۔
- خلاف ورزی میں بنیادی ملک، ایم آر پی سے زیادہ پیسے وصول کرنا وغیرہ شامل ہیں۔ تقریباً 82 صنعتوں میں اب تک تقریباً 44.55 لاکھ روپئے کی رقم چالان کے طور پر ادا کی ہے۔
- ای کامرس صنعتوں پر نفاذ کی کارروائیوں کے سبب یہ دیکھا گیا ہے کہ یہ صنعتیں اب ای کامرس پلیٹ فارم پر کیے جانے والے اعلانات پر زیادہ توجہ دے رہی ہیں۔
حکومت سے منظور شدہ جانچ کے مرکز کا نفاذ
- قانونی میٹرو لوجی سے متعلق ضابطہ ، 2013 کو نافذ کردیا گیا ہے کیوں کہ حکومت ہند نے جی ایس آر نمبر 95 مورخہ یکم فروری 2021 کے تحت جانچ اور کیلیبریشن لیباریٹری کیلئے قومی منظوری کے بورڈ / ISO:IEC 17025:2017 کے لئے منظورشدہ تجربہ گاہوں کو جی اے ٹی سی ضابطوں کے مطابق پیمائش اور توثیق کیلئے منظوری دی ہے۔
اس کے علاوہ صفائی کیلئے مخصوص مہم چلائی گئی:
- 2 سے 31 اکتوبر 2021 کے دوران صفائی پر ایک مخصوص مہم چلائی گئی، اس مہم کے دوران تمام علاقوں اور عام شعبوں کو بھیڑ بھاڑ سے خالی کراکر ان کی صفائی کی گئی۔ بیکار پڑے سامانوں ، دفتر کے فرنیچر اور الیکٹرانک کچرے کو نیلامی کے ذریعے ہٹایا گیا۔ اس کے نتیجے میں 3350 مربع فٹ جگہ خالی ہوگئی اور سب سے اونچی بولی لگانے والوں کے ذریعے 172500 روپئے کی رقم حاصل ہوئی۔ کُل 43807 فائلوں اور رجسٹروں کی جانچ کی گئی اور انہیں ہٹا دیا گیا اور محکمہ کے پورٹل میں اپ لوڈ کیے گئے ڈیٹا اور تصویروں کے ساتھ ساتھ انتظامی اصلاحات اور پی جی کو محکمہ میں جمع کرایا گیا۔
- محکمہ نے 13 نومبر 2021 کو کانسٹی ٹیوشن کلب آف انڈیا میں صارفین کیلئے ایک بیداری مہم منعقد کی۔ پروگرام کے دوران صفائی کے مقاصد کو حاصل کرنے میں تعاون کرنے والے طبقوں کو انعامات سے نوازا گیا اور محکمہ کے اسٹاف کے ذریعے ‘صفائی ’ اور ‘صارفین کی بیداری’ موضوعات پر نکڑناٹک پیش کیے گئے ۔ اسی موضوع پر محکمہ کے ٹیم کے ذریعے بالترتیب 26 نومبر اور 29 نومبر 2021 کو انڈیا ٹریڈ فیئر نمائش اور آئی این اے میں واقع دہلی ہاٹ میں دو نکڑ ناٹک بھی پیش کیے گئے۔
۔۔۔۔۔۔۔۔۔۔۔
ش ح۔ق ت ۔ ا ک۔ع آ۔ع ن۔
U-270
(Visitor Counter : 140